Γουίλιαν Αράο

Ο Γουίλιαν Σόουζα Αράο ντα Σίλβα (πορτογαλικά: Willian Souza Arão da Silva) (γενν. 12 Μαρτίου 1992) είναι Βραζιλιάνος ποδοσφαιριστής, ο οποίος αγωνίζεται ως αμυντικός μέσος/κεντρικός αμυντικός για τον Παναθηναϊκό.

Σταδιοδρομία σε συλλόγους

Κορίνθιανς 
Ο Αράο εντάχθηκε στην Κορίνθιανς το 2011, από τις ακαδημίες της Σάο Πάολο.

Πορτουγκέσα (δανεισμός) 
Στις 6 Αυγούστου 2013 εντάχθηκε με πεντάμηνο δανεισμό στην Πορτουγκέσα, μέχρι το τέλος της σεζόν 2013. Στο σύλλογο έπαιξε συνολικά 15 αγώνες, συμπεριλαμβανομένων των δύο πρώτων του ηπειρωτικών εμφανίσεων στο Κόπα Σουδαμερικάνα 2013.

Σαπεκοένσε (δανεισμός) 
Στις 9 Ιανουαρίου 2014, ο Αράο εντάχθηκε με μονοετή δανεισμό στη Σαπεκοένσε. Στον σύλλογο δεν είχε πολλές συμμετοχές, παίζοντας μόνο σε 13 αγώνες του Καμπεονάτο Καταρινένσε και 2 αγώνες του Πρωταθλήματος Βραζιλίας, επιστρέφοντας στην Κορίνθιανς μετά από μόλις έξι μήνες, στις 27 Ιουνίου 2014.

Ατλέτικο Γκοϊανιένσε (δανεισμός) 
Το δεύτερο μισό της σεζόν 2014, ο Αράο έπαιξε ως δανεικός στην Ατλέτικο Γκοϊανιένσε. Έπαιξε συνολικά 13 αγώνες του Καμπεονάτο Μπραζιλέιρο Σέριε Β 2014, 12 από αυτούς ως βασικός.

Μποταφόγκο (δανεισμός) 
Στις 10 Ιανουαρίου 2015, ο Αράο εντάχθηκε στην Μποταφόγκο ως δανεικός μέχρι το τέλος της σεζόν 2015. Με την ομάδα είχε την καλύτερη σεζόν της καριέρας του μέχρι στιγμής, παίζοντας συνολικά 58 επίσημους αγώνες, συμπεριλαμβανομένων 35 αγώνων της Σέριε Β, σημειώνοντας 5 γκολ, με αποκορύφωμα τον τίτλο της Σέριε Β το 2015. Ήταν ένας από τους πιο σημαντικούς παίκτες της ομάδας, ο οποίος τράβηξε την προσοχή πολλών άλλων βραζιλιάνικων συλλόγων.

Φλαμένγκο 
Την 1η Ιανουαρίου 2016, ο Αράο εντάχθηκε στην Φλαμένγκο με ελεύθερη μεταγραφή.

Στις 28 Δεκεμβρίου 2016, ο Αράο υπέγραψε νέο τριετές συμβόλαιο με τη Φλαμένγκο, μέχρι τον Δεκέμβριο του 2019. Το 2018, ο Αράο έχασε τη θέση του ως βασικός και ο βραζιλιάνικος Τύπος εικάζει μια πιθανή μεταγραφή. Τον Μάιο, η Ιντερνασιονάλ έδειξε ενδιαφέρον να τον αποκτήσει ως δανεικό, αν και η μεταγραφή δεν πραγματοποιήθηκε.

Στις 24 Ιουλίου 2018, η Φλαμένγκο και Ολυμπιακός συμφώνησαν για τη μεταγραφή του Αράο για το ποσό των 2,5 εκατομμυρίων ευρώ. Λίγες μέρες αργότερα, η μεταγραφή ακυρώθηκε, αφού ο Αράο και ο Ολυμπιακός δεν μπορούσαν να συμφωνήσουν για τον τρόπο πληρωμής των αποδοχών του.

Με προπονητή τον Ροζέριο Σένι, κατά τη διάρκεια της σεζόν 2020, ο Αράο άρχισε να αγωνίζεται και ως κεντρικός αμυντικός.

Φενέρμπαχτσε 
Στις 14 Ιουλίου 2022, ο Αράο μετακόμισε στο εξωτερικό για πρώτη φορά στην καριέρα του, υπογράφοντας διετές συμβόλαιο, με επιλογή για έναν επιπλέον χρόνο, με την τουρκική Φενέρμπαχτσε.

Παναθηναϊκός 
Στις 17 Αυγούστου 2023, ο Αράο μεταγράφηκε από τη Φενέρμπαχτσε στον Παναθηναϊκό, υπογράφοντας διετές συμβόλαιο.

Εθνική ομάδα 
Στις 19 Ιανουαρίου 2017, ο Αράο κλήθηκε για πρώτη φορά στην Εθνική Βραζιλίας, για ένα φιλικό αγώνα με την Κολομβία, όπου αγωνίστηκε για ένα ημίχρονο.

Διακρίσεις

Με συλλόγους 
Κορίνθιανς

 Παγκόσμιο Κύπελλο Συλλόγων: 2012
 Κόπα Λιμπερταδόρες: 2012
 Ρεκόπα Σουδαμερικάνα: 2013
 Καμπεονάτο Παουλίστα: 2013

Μποταφόγκο

 Καμπεονάτο Μπραζιλέιρο Σέριε Β: 2015

Φλαμένγκο

 Κόπα Λιμπερταδόρες: 2019, 2022
 Πρωτάθλημα Βραζιλίας: 2019, 2020
 Σούπερ Καπ Βραζιλίας: 2020, 2021
 Ρεκόπα Σουδαμερικάνα: 2020
 Καμπεονάτο Καριόκα: 2017, 2019, 2020, 2021
 Παγκόσμιος Κύπελλο Συλλόγων: Φιναλίστ 2019

Φενέρμπαχτσε

 Κύπελλο Τουρκίας: 2022–23

Ατομικές 

 Ομάδα της Χρονιάς στο Καμπεονάτο Καριόκα: 2016
 Bola de Prata: 2016, 2019
Troféu Mesa Redonda Καλύτερος Αμυντικός μέσος στη Βραζιλία: 2016, 2019, 2021
 Ομάδα της Χρονιάς στη Νότια Αμερική: 2021

Παραπομπές

Εξωτερικοί σύνδεσμοι 
 Προφίλ παίκτη (πορτογαλικά)
 Προφίλ στο transfermarkt.com

Βραζιλιάνοι ποδοσφαιριστές
Μέσοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Βραζιλίας
Ποδοσφαιριστές Σπορτ Κλαμπ Κορίνθιανς Παουλίστα
Ποδοσφαιριστές Καμπεονάτο Μπραζιλέιρο Σέριε Α
Παίκτες νικητές Κόπα Λιμπερταδόρες
Ποδοσφαιριστές Ασοσιασάο Πορτουγκέσα ντε Ντεσπόρτος
Ποδοσφαιριστές Σαπεκοένσε
Ποδοσφαιριστές Ατλέτικο Κλούμπε Γκοϊανιένσε
Ποδοσφαιριστές Καμπεονάτο Μπραζιλέιρο Σέριε Β
Ποδοσφαιριστές Μποταφόγκο ντε Φουτεμπόλ ε Ρεγκάτας
Ποδοσφαιριστές Κλούμπε ντε Ρεγκάτας ντο Φλαμένγκο
Ποδοσφαιριστές Φενερμπαχτσέ
Ποδοσφαιριστές Σούπερ Λιγκ Τουρκίας
Ξένοι ποδοσφαιριστές στην Τουρκία
Βραζιλιάνοι ποδοσφαιριστές στο εξωτερικό
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα